ಅಪಘಾತಕ್ಕೀಡಾದ ಯುವತಿಗೆ ನೆರವು, ಮಾನವೀಯತೆ ಮೆರೆದ ಹರತಾಳು ಹಾಲಪ್ಪ ಶಿವಮೊಗ್ಗ: ಅಪಘಾತ ಸಂಭವಿಸಿ, ರಕ್ತದ ಮಡುವಿನಲ್ಲಿದ್ದ ಯುವತಿಯೊಬ್ಬರಿಗೆ ನೆರವಾಗುವ ಮೂಲಕ ಸಾಗರ ಶಾಸಕ ಹರತಾಳು ಹಾಲಪ್ಪ ಮಾನವೀಯತೆ ಮೆರೆದಿದ್ದಾರೆ. ಇಂದು ಬೆಳಗ್ಗೆ 8 ಗಂಟೆ ಸುಮಾರಿಗೆ ಪಲ್ಲವಿ ಜೈನ್ ಎಂಬ ಯುವತಿ ತನ್ನ ಪತಿಯೊಂದಿಗೆ ಕಾರಿನಲ್ಲಿ ಹೋಗುತ್ತಿದ್ರು. ಸೊರಬ ಮಾರ್ಗವಾಗಿ ಸಂಚರಿಸುವಾಗ ಲಿಂಗದಹಳ್ಳಿ ಕ್ರಾಸ್ ಸಮೀಪದಲ್ಲಿ ಅವರ ಕಾರ್ ಅಪಘಾತಕ್ಕೀಡಾಗಿದೆ. ಇದರಿಂದ ಪಲ್ಲವಿ ಅವರ ತಲೆಗೆ ಏಟಾಗಿ, ರಕ್ತಸ್ರಾವವಾಗುತ್ತಿತ್ತು. ಈ ವೇಳೆ ಶಾಸಕ ಹಾಲಪ್ಪ ಸ್ಥಳೀಯರ ಸಹಾಯದಿಂದ ಯುವತಿಗೆ ಪ್ರಥಮ ಚಿಕಿತ್ಸೆ ಕೊಡಿಸಿದ್ದಾರೆ. ನಂತರ ಹೆಚ್ಚಿನ ಚಿಕಿತ್ಸೆಗಾಗಿ ಸಾಗರದ ಆಸ್ಪತ್ರೆಗೆ ಕಳುಹಿಸಿದ್ದಾರೆ. ಶಾಸಕರ ಕಾರ್ಯಕ್ಕೆ ಜನರಿಂದ ಮೆಚ್ಚುಗೆ ವ್ಯಕ್ತವಾಗಿದೆ.